[{"text_idx": "#000005", "text": "Hooldekodude hinnato\u0303us on igakevadine na\u0308htus: niipea, kui pensionid indekseerimise tulemusel to\u0303usevad, kerkivad ka hooldekodude teenusehinnad. Ehkki ko\u0303ikmo\u0303eldav eluks vajalik on juba kallinenud, alates elektrist ja toasoojast, lo\u0303petades toidu ja ku\u0308tusega, pole pa\u0308a\u0308su ka hooldekodude hinnato\u0303usust. Sest eks nendegi teenust mo\u0303juta kerkinud hinnad."}, {"text_idx": "#000006", "text": "Mo\u0303ned vallad on oma hooldekodude uue hinnakirja juba kokku leppinud ja va\u0308lja pannud, teistes seisab see veel ees. Na\u0308iteks Kolga-Jaani hooldekodus kerkis u\u0308ldhooldusteenuse kohatasu 820 eurolt 900-le. Koeru hooldekeskuses aga hakkab koht maksma senise 860 euro asemel aprillist 920 eurot. Dementse eaka hooldamine on kulukam: senise 1035 euro asemel on see kevadest alates 1085 eurot."}, {"text_idx": "#000007", "text": "Kui paljudes hooldekodudes so\u0303ltub teenuse hind sellest, kas inimene saab toas olla omaette vo\u0303i peab seda jagama veel u\u0308he-kahe hooldatavaga, siis Koerus on hinnakiri u\u0308htne ja toad u\u0308he- kuni neljakohalised."}, {"text_idx": "#000008", "text": "\"Hinnakiri on u\u0308ks, sest see vo\u0303imaldab inimesi liigutada, nii et pole vaja uut lepingut teha, kui va\u0308iksem vabaneb, vaid saab inimese sinna u\u0308mber kolida,\" po\u0303hjendab Koeru hooldekeskuse juhataja Terje Teder."}, {"text_idx": "#000009", "text": "Koerus on hooldusel 215 inimest, neist 60 tavalisi eakaid ja 46 dementseid. U\u0308leja\u0308a\u0308nud on erihoolekandeteenusel ehk psu\u0308u\u0308hiliste erivajadustega inimesed, kelle kohatasu maksumus on veel suurem ning kerkib samuti, ent enamiku sellest kompenseerib riik, misto\u0303ttu omaosaluse ma\u0308a\u0308r 269 eurot hooldatava jaoks ei to\u0303use."}, {"text_idx": "#000010", "text": "Teder tunnistab, et nad on oma uue u\u0308ldhooldusteenuse hinnakirjaga natuke a\u0308mbrisse astunud ja ennast nurka ma\u0308nginud."}, {"text_idx": "#000014", "text": "Nu\u0308u\u0308d ongi hooldekodu lo\u0303hkise ku\u0308na ees: reeglina to\u0303stavad nad hinda korraliselt ja u\u0308ks kord aastas, praegu pole aga va\u0308listatud u\u0308ks erakorraline hinnato\u0303us lisaks."}, {"text_idx": "#000016", "text": "Koeru hooldekeskus on oma ettepanekud sotsiaalkindlustusametile (SKA) edastanud, sealt peaksid need erialaliidu koosolekule jo\u0303udma, mis ja\u0308rgmisel na\u0308dalal ku\u0308simust arutab."}, {"text_idx": "#000017", "text": "Ta u\u0308tleb, et ehkki iga-aastane korraline hinnato\u0303us pole suur, leidub igal aastal ometi u\u0308ks-kaks klienti, kelle la\u0308hedaste jaoks see liiast on, nii et nad asuvad oma hooldamist vajavale sugulasele kas odavamat kohta otsima vo\u0303i viivad ta tagasi koju."}, {"text_idx": "#000020", "text": "Kui palju ja kuidas ta\u0308pselt hooldekodu hinnakirjast kompenseerida, on veel lahtine. Sotsiaalministeeriumi korrustel ka\u0308ib intensiivne arvutamine ja arutelu, misto\u0303ttu ei oska Riisalo konkreetseid numbreid veel va\u0308lja ka\u0308ia."}, {"text_idx": "#000024", "text": "Tavaliselt on hooldekodude iga-aastane hinnato\u0303us ja\u0308a\u0308nud suurusja\u0308rku seitse-kaheksa protsenti. Riisalo u\u0308tleb, et valitsus pole kunagi seda kompenseerinud, misto\u0303ttu ka nu\u0308u\u0308d kavandatav abi saab olla vaid ajutise iseloomuga ja mitte kogu hinnato\u0303usu kattev."}, {"text_idx": "#000025", "text": "\"Kui midagi kompenseerime, siis selleks, et teha inimeste olukorda lihtsamaks perioodil, kui pead maksma koduenergiat ja ka hooldekodu koha maksumust, mis on seotud energia hinnato\u0303usuga,\" u\u0308tleb Riisalo."}, {"text_idx": "#000026", "text": "Juba na\u0308dalavahetuse jooksul peaks ajutine toetusmeede mingit kuju vo\u0303tma hakkama, et see ja\u0308rgmisel na\u0308dalal valitsuskabinetti saaks jo\u0303uda."}, {"text_idx": "#000033", "text": "\"Esimene stuudio\": Helme ja Kallas vaidlesid julgeoleku u\u0308le"}, {"text_idx": "#000043", "text": "Swedbanki juht: mingist paanikast pole mo\u0303tet u\u0308ldse ra\u0308a\u0308kida"}, {"text_idx": "#000044", "text": "Maakera sisetuum vo\u0303ib olla hakanud teistpidi po\u0308o\u0308rlema"}, {"text_idx": "#000053", "text": "Artdepoo avatakse Mauri Grossi na\u0308itus \"Ilmutus\""}, {"text_idx": "#000060", "text": "Haapsalu kolledz\u030cis avatakse sel su\u0308gisel pa\u0308rast ku\u0308mneaastast pausi taas magistrio\u0303pe"}]